Спарта (батальён)

**Батальён «Спарта»** — узброенае фармаваньне, што ўваходзіць у склад узброеных сілаў няпрызнанае Данецкае народнае рэспублікі. Было створанае ў жніўні 2014 року, удзельнічала ў абароне Славянску, а таксама ў баях за Данецкі аэрапорт.

У лютым 2015 року батальён «Спарта» быў занесены ў санкцыйны сьпіс Эўразьвязу як «узброеная сэпаратысцкая ґрупа, якая актыўна падтрымлівае дзеі, якія падрываюць тэрытарыяльную цэласнасьць, сувэрэнітэт і незалежнасьць Украіны і якія працягваюць дэстабілізаваць сытуацыю ва Ўкраіне».

## Склад
Колькасьць батальёну ацэньвалася ўкраінскімі СМІ ў 300 ваяроў (на 1 ліпеня 2016 року). База «Спарты» разьмешчаная на тэрыторыі 3 корпуса ДНТУ

Пераважная большасьць байцоў батальёна ёсьць мешканцамі Данбасу; у склад падразьдзела таксама ўваходзяць добраахвотнікі з краінаў СНД. Батальён падзяляецца на 3 роты. Вядомыя камандзіры ротаў (капітаны) *Матрос* ды *Ольхон*.

Да сваёй гібелі 16 кастрычніка 2016 року батальён узначальваў Арсэн Паўлаў, таксама вядомы як «Матарола». Яго зьмяніў Уладзімер Жога («Воха») (нарад. 1993), выхадзец Славянска, першы намесьнік камандзіра батальёну.

## Гісторыя
Батальён «Спарта» быў сфармаваны ў жніўні 2014 року ў Данецку на ґрунце кулямётна-супрацьтанкавага зьвязу Матаролы, што прымаў актыўны ўдзел у баях за Славянск у складзе добраахвотніцкага батальёну Ігара Стралкова. Менавіта тады падразьдзел пачаў выконваць самастойныя заданьні. Аднак «Спартаю» атрад Матаролы пачаў клічацца толькі ўвосень 2014 року. У СМІ гэтая назва трапляе не раней за кастрычнік.

«Спарта» праявіла сябе ў зацяжны аблозе і далейшым захопе Данецкага аэрапорта, куды яны ўпершыню прыбылі 2 кастрычніка 2014 року. 4 кастрычніка для «скурваньня» «кібарґаў» (ваяроў УСУ, якія трымалі абарону ў падвальных памяшканьнях аэрапорта) ваяры «Спарты» залівалі падвалы ґазаю. 6 кастрычніка ўкраінскія СМІ распаўсюджвалі інфармацыю пра цяжкія баі і пра шматлікія ахвяры з абодвух бакоў, паведамлялася нават пра сьмерць камандзіра «Спарты». 8 кастрычніка ваяры «Спарты» абараняліся ў старым тэрмінале аэрапорта ад нападаў УСУ з боку Пяскоў. 30 кастрычніка 2014 року «Спарта» на час аб’ядналася з атрадам «Самалі». 16 лістапада зноў успыхнулі жорсткія баі за аэрапорт, падчас якіх абодва бакі несьлі цяжкія страты. 30 лістапада ваяры «Спарты» ўзьнялі сьцяг ДНР над старым тэрміналам аэрапорта. 19 студзеня 2015 року Данецкі аэрапорт быў узяты.

З 9 лютага 2015 року батальён прымаў удзел у баях за Дэбальцава, займаючы пазыцыі ў Вуглягорску.

У красавіку 2015 року батальён дысьлякаваўся ў раёне Шырокіна.

9 траўня 2015 року батальён прыняў удзел у парадзе Перамогі ў Данецку..

У студзені-сакавіку 2016 року «Спарта» займала пазыцыі ў раёне Дакучаеўску.

22 верасьня 2016 року батальён быў перакінуты ў ЛНР для прадухіленьня дзяржаўнага перагорту. Пазьней было заяўлена, што батальён прабыў да ЛНР два дні для прыкрыцьця мяжы на выпадак уварваньня ўкраінскае арміі


2015-05-05. Репетиция парада Победы 204.jpg|«Матарола» з батальёнам нарукаўным знакам адрозьненьня на рэпэтыцыі параду Перамогі ў Данецку ў траўні 2015 року
2016-05-09. День Победы в Донецке 216.jpg|Ваяр падразьдзелу Спарта на парадзе
Моторола и его бойцы. Награждение орденами и медалями. "Там где мы, там победа!".webm|Арсен Паўлаў узнагароджвае байцоў батальёна ордэнамі і медалямі. 2014 год


## Абвінавачваньні ў вайсковых злачынствах
У красавіку 2015 року Сяргей Нікіцін ад імя міжнароднай няўрадавай арґанізацыі Amnesty International запатрабаваў расьсьледаваць забойствы і катаваньні палонных украінскіх вайскоўцаў на Данбасе. Паводле ягоных зьвесткаў з спасылкай на ўкраінскую крыніцу Kyiv Post (ролікі YouTube ды далягучнае інтэрвію), прыхільнікі самаабвешчаных ДНР ды ЛНР расстралялі некалькіх украінскіх вайсковапалонных, а ўмовы ўтрыманьня іншых не адпавядаюць нормам міжнароднага праву.

6 красавіка 2015 ўкраінская крыніца Kyiv Post (карэспандэнт Алег Сухаў) апублікаваў матэрыял, што чальцы батальёну «Спарта» катавалі ўкраінскіх вайсковапалонных, якія здаліся ім падчас перапынку ў баявых дзеях цягам 6—7 гадзінаў, а затым некаторыя зь іх былі забітыя..
Адзіным з забітых вайсковапалонных быў Ігар Бранавіцкі. Даступныя здымкі й відэа, якія паказваюць, што яго твар быў цэлым, калі ён толькі трапіў у палон, у той час як на пазьнейшых здымках ягоны твар быў жорстка зьбіты і зтнявечаны. Фільм прыхільнікаў Новарасеі 21 студзеня 2015 року паказвае, што Ігар Бранавіцкі захоплены жывым і цэлым, без траўмаў твару. Яшчэ адно відэа з палоннымі ў той жа дзень паказвае Бранавіцкага жорстка зьбітым і з акрываўленым тварам. Дзяніс Крывашэеў ад Amnesty International заявіў, што існуючыя доказы пацьвярджаюць катаваньні і забойствы вайсковапалонных паўстанцамі і заклікаў да расьсьледаваньня вайсковых злачынстваў, што зьдзяйсьняюцца паўстанцамі. Ён заклікаў лідэраў самаабвешчанае Данецкае народнае рэспублікі прыбраць тых, хто нясе за гэтае адказнасьць, з сваіх шэрагаў і пазбавіць іх пасадаў.

У сувязі з гэтымі абвінавачваньнямі, украінскі бок зьвярнуўся да Інтэрполу з праханьнем абвясьціць Матаролу ў вышук, аднак летам 2016 року атрымала адмову на той падставе, што «злачынства было зьдзейсьненае ў кантэксце вайсковага канфлікту».

## Сымболіка
Ваяры батальёна «Спарта» носяць камуфляваную форму з эмблемаю свайго батальёну, на знаках адрозьненьня (нарукаўныя, на берэце) што ўяўляе зь сябе чорна-жоўта-белы сьцяг Расейскае імпэрыі, па-над якім разьмешчаная стылізаваная пад маланку чырвоная літара М, а пад ёю — надпіс «Спарта» (Спарта — вобласьць у Старажытнай Грэцыі, вядомая сваімі суровымі ваярамі). Літара М узятая з сэрыі кнігаў ды гульняў «Мэтро 2033» існуе ґрупоўка, што змагаецца з монстрамі, з падобнаю сымболікаю і такім жа імем, аднак з абсалютна іншаю ідэалёґіяй. Сымболіка распрацаваная дызайнэрскім аддзелам ґазэты «Новороссия» ў 2014-м годзе, у адпаведнасьці з асабістымі пажаданьнямі камандзіра батальёну Арсэна Паўлава.

Канкрэтнага «статутнага» рыштунку ў батальёне няма, выкарыстоўваецца вялікая колькасьць строю й расфарбовак. Паколькі заснавальнік батальёну быў марскім пяхотнікам, то парадная форма набліжаецца да формы марскога дэсанту РФ (чорныя берэты і цяльняшкі, чорныя бушлаты, чорныя пагоны з чырвонымі палоскамі)

## Крыніцы

## Вонкавыя спасылкі
* Асобны выведвальны батальён Марское пяхоты «Спарта» в/ч 08806

Катэгорыя:Узброеныя сілы Расеі на Данбасе
Катэгорыя:Данецкая народная рэспубліка